Z.Oruc. Təşəkkür edirəm, cənab Sədr. Hörmətli həmkarlar, burada hörmətli, dəyərli Əli müəllim çıxışına beynəlxalq təcrübəni misal göstərməklə başladı. Gerçəkdən də, belə təcrübə var, geniş yayılıb. Mən bu layihənin ayrı-ayrı müddəaları üzərində dayanmaq istəmirəm. Bu layihədən sonra biz Daxili Nizamnamədə deputat mandatının itirilməsi ilə bağlı proseduru o cür müəyyənləşdirməməliyik. Obrazlı ifadə edəcəyəm, yəni bu, layihəyə münasibətim deyil. Elə bilin ki, cəzalandırılmağa göndərilməzdən əvvəl adama Bibliyadan dini xütbələr səsləndirilir, sonra onu cəza gözləyir. Əgər, doğrudan da, parlament üzvü mandatını elə bu parlamentdə itirəcəksə, bu o deməkdir ki, biz məhkəmə səlahiyyətlərini mənimsəyirik. Bu o deməkdir ki, İntizam komissiyasına yuxarı palatanın səlahiyyətlərini veririk. Halbuki bizdə ikipalatalı parlament modeli yoxdur. Dünya təcrübəsi belədir – cəzanın sərtləşdirilməsi cinayətin qarşısını almır. Bu, sübut olunmuş bir məsələdir.